CELEX: E2014J0003
Language: el
Date: 2014-09-24 00:00:00
Title: Απόφαση του Δικαστηρίου, της 24ης Σεπτεμβρίου 2014, στην υπόθεση E-3/14 — Εποπτεύουσα Αρχή της ΕΖΕΣ κατά του Βασιλείου της Νορβηγίας (Παράλειψη κράτους ΕΟΧ να εκπληρώσει τις υποχρεώσεις του — Οδηγία 2009/12 για τα αερολιμενικά τέλη)

23.4.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 131/6
            
         ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   της 24ης Σεπτεμβρίου 2014
   στην υπόθεση E-3/14
   Εποπτεύουσα Αρχή της ΕΖΕΣ κατά του Βασιλείου της Νορβηγίας
   (Παράλειψη κράτους ΕΟΧ να εκπληρώσει τις υποχρεώσεις του — Οδηγία 2009/12 για τα αερολιμενικά τέλη)
   (2015/C 131/06)
   Στην υπόθεση E-3/14, Εποπτεύουσα Αρχή της ΕΖΕΣ κατά του Βασιλείου της Νορβηγίας – ΠΡΟΣΦΥΓΗ προς το Δικαστήριο με αίτημα να αναγνωριστεί ότι το Βασίλειο της Νορβηγίας, παραλείποντας, εντός της ταχθείσας προθεσμίας, να θεσπίσει και/ή να κοινοποιήσει στην Εποπτεύουσα Αρχή της ΕΖΕΣ, τα αναγκαία μέτρα για την εφαρμογή της πράξης που αναφέρεται στο σημείο 65α του παραρτήματος XIII της συμφωνίας για τον Ευρωπαϊκό Οικονομικό Χώρο, δηλαδή της οδηγίας 2009/12/ΕΚ του Ευρωπαϊκού Κοινοβουλίου και του Συμβουλίου, της 11ης Μαρτίου 2009, για τα αερολιμενικά τέλη, όπως προσαρμόστηκε στη συμφωνία με το πρωτόκολλο 1, παρέβη τις υποχρεώσεις που υπέχει βάσει της εν λόγω πράξης και του άρθρου 7 της συμφωνίας, το Δικαστήριο, συγκείμενο από τον Carl Baudenbacher, Πρόεδρο, τον Per Christiansen και τον Páll Hreinsson (εισηγητές δικαστές), δικαστές, εξέδωσε απόφαση στις 24 Σεπτεμβρίου 2014, το διατακτικό της οποίας έχει ως εξής:
   Το Δικαστήριο:
   
               1.
            
            
               Αναγνωρίζει ότι το Βασίλειο της Νορβηγίας, παραλείποντας να θεσπίσει, εντός της ταχθείσας προθεσμίας, όλα τα αναγκαία μέτρα για την εφαρμογή της πράξης που αναφέρεται στο σημείο 65α του παραρτήματος XIII της συμφωνίας για τον Ευρωπαϊκό Οικονομικό Χώρο (Οδηγία 2009/12/ΕΚ του Ευρωπαϊκού Κοινοβουλίου και του Συμβουλίου, της 11ης Μαρτίου 2009, για τα αερολιμενικά τέλη), όπως προσαρμόστηκε στη συμφωνία με το πρωτόκολλο 1 αυτής, παρέβη τις υποχρεώσεις που υπέχει βάσει της εν λόγω πράξης και του άρθρου 7 της συμφωνίας.
            
         
               2.
            
            
               Διατάσσει το Βασίλειο της Νορβηγίας να καταβάλει τα δικαστικά έξοδα.